RPC เข้าเก็บหุ้น SAMCO เพิ่ม รวมถือทั้งหมดกว่า 48%
RPC เข้าถือหุ้นใน SAMCO เพิ่ม จากเดิมถือ 25.25% เป็น 48.25%
25 มี.ค. 2558

บริษัท อาร์พีซีจี จำกัด (มหาชน) หรือ RPC ระบุว่า ตามที่ที่ประชุมคณะกรรมการบริษัทเมื่อวันที่ 16 ก.พ.58 มีมติอนุมัติการซื้อหุ้นสามัญของบริษัท สัมมากร จำกัด (มหาชน) หรือ SAMCO จากผู้ถือหุ้นใหญ่ลำดับที่ 1 และผู้ถือหุ้นใหญ่ลำดับที่ 3 (ซึ่งปรากฎตามรายชื่อผู้ถือหุ้น ณ วันที่ 18 เม.ย. 57) รวมเป็นจำนวน 135,564,380 หุ้น ด้วยราคาที่ตกลงจะซื้อขายกันที่ 3.05 บาทต่อหุ้น โดยมีมูลค่ารวมทั้งสั้น 413,471,359 บาทนั้น
ขณะนี้บริษัทได้ดำเนินการชำระราคาและรับโอนหุ้นจากผู้ถือหุ้นดังกล่าวเป็นที่เรียบร้อยแล้ว ทำให้ปัจจุบัน บริษัทมีสัดส่วนการถือหุ้นเพิ่มใน SAMCO จากเดิม 25.25% เป็น 48.25%